**11.juni 2019**

**Økonomiudvalget**

**135 - Drøftelse af Frikommune III**

70. Drøftelse af

Sagsnr.: 19/18018

**Beslutningstema**

Udvalget drøfter mulige forsøg inden for udvalgets ansvarsområde, der er relevante for en ansøgning til frikommuneforsøg III med henblik på en endelig beslutning i Økonomiudvalget.

1. **Skole & Dagtilbud**

**Fritagelse for at gennemføre de nationale test på kommunens skoler**

**Fredensborg Lærerkreds bifalder Administrationens forslag** og tilføjer:

- På skolerne har vi andre metoder og redskaber, også test (brugbare!) til at evaluere og følge op på elevernes udbytte af undervisningen.
-Tiden, som bruges på og omkring de Nationale test kan anvendes bedre til undervisning og andet, der understøtter kvaliteten i denne.
-Det er vores opfattelse, at eleverne testes langt mere end nødvendigt. Lærerne bruger mange kræfter på at samle op på uro og mistrivsel hos eleverne i forbindelse med reaktionerne på for megen testning.

Vi finder det passende her at indsætte,
**brev** af 4.april 2019 **fra Skolelederforeningen, Skole og Forældre samt Danmarks Lærerforening:**

***”Til forligskredsen om folkeskolen***

***Vedr. de nationale test***

*Danmarks Lærerforening, Skolelederforeningen og Skole og Forældre oplever, at der er blevet sat stort spørgsmålstegn ved de nationale tests troværdighed.*

*Usikkerhed om testresultaternes reliabilitet og validitet er senest øget med Jeppe Bundsgårds og Svend Kreiners undersøgelse fra denne uge. Skolen kommer i en vanskelig situation, når lærerne skal gennemføre testen med elever, og skolen senere skal formidle testresultater til elever og forældre.*

*Vi opfordrer derfor forligskredsen til at gøre de nationale test frivillige eller sætte dem på pause, indtil resultaterne af den igangværende evaluering af de nationale test har sikret tilfredsstillende fælles grundlag for vurdering af den faglige kvalitet i folkeskolen.*

|  |  |  |
| --- | --- | --- |
| *Claus Hjortdal Skolelederforeningen*  | *Rasmus EdelbergSkole og Forældre*  | *Anders Bondo Christensen Danmarks Lærerforening”* |

1. Job & Uddannelse, Familie & Handicap **og Skole & Dagtilbud**

**Afvigelse af UU-vejlederes monopol på uddannelsesvejledning**

**Fredensborg Lærerkreds**
(hvis medlemmer også omfatter UU-vejledere ansat under Overenskomst for lærere m.fl. i Folkeskolen og ved specialundervisning for voksne, Protokollat 3 Læreruddannede eller allerede ansatte i folkeskolen beskæftiget med henblik på vejledning om valg af uddannelse og erhverv)

**stiller sig undrende** overfor forslaget, der kommer umiddelbart samtidigt med virksomhedsoverdragelsen af 8 meget kompetente og erfarne UU-vejledere fra samarbejdet med Helsingør.

Enkelte nytilkomne opgaver i forbindelse med KUI grundlaget, f.eks. kravet om én kontaktperson til kommunen, samt en yderligere praktikperiode i udskolingen vil med stor relations-, uddannelseskompetence samt sammenhængskraft kunne løses af uddannede UU-vejledere.
Signalværdi og timing i dette forslag er meget uheldig og svær at se bevæggrunden for.
Vi afventer sagsfremstilling sammen med en gruppe medarbejdere, der har tilvalgt Fredensborg Kommune som arbejdsplads.

Venlig hilsen

Fredensborg Lærerkreds, DLF